
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 


του 10ου Δημοτικού Σχολείου Π. Φαλήρου. 1 

Περίληψη της υπ’ αριθ. 16/1987 αποφάσεως του Κοινοτικού Συμ¬ 
βουλίου της Κοινότητος Λιμνοχωρίου. 2 

Αναγκαστική απαλλοτρίωση ακινήτου στην Κοινότητα Μπάφρας Ιωαν- 
νίνων για την κατασκευή γέφυρας και διαπλάτυνση κοινοτικού δρό¬ 
μου. 3 

Περί κηρύξεως απαλλοτριώσεως ακινήτου, για τη δημιουργία Κοιν. 
Πλατείας στην Κοινότητα Καρυάς Ν. Κορινθίας. 4 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση μεταφοράς συντελεστή δόμησης ακινήτου που βρίσκε¬ 


ται στον παραδοσιακό οικισμό Αγίου Γεωργίου Νηλείας 


επαρχίας Βόλου (Ν, Μαγνησίας). 5 

Έγκριση πολεοδομικής μελέτης της περιοχής «Πλακούδα» του 
δήμου Περάματος (Ν. Αττικής). 6 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Ηρώων Πολυτεχνείου αρ. 43 στην πόλη των Χανιών 
Κρήτης, φερόμενου ως ιδιοκτησία Γ. Χαρκοφτάκη, Μ. Τζοτζο- 
λάκη, Θ. Μαυρομάτη, Εμ. Πιπεράκη και καθορισμός ειδικών 


όρων και περιορισμών δόμησης. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 2859/793 (1) 


Αναγκαστική απαλλοτρίωση έκτασης για την ανέγερση διδακτηρίου 
του 10ου Δημοτικού Σχολείου Π. Φαλήρου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 17 του ΑΝ 627/1968 «περί Οργανισμού 
Σχολικών Κτιρίων», σε συνδυασμό με τις διατάξεις του Ν. 513/1976. 

3. Το από 3.2.1987 απόσπασμα πρακτικού από τη συνεδρίαση με 
αριθμό 1569 του Διοικητικού Συμβουλίου του Οργανισμού Σχολικών Κτι¬ 
ρίων. 

4. Το από 2.10.1986 πρακτικό καταλληλότητας της απαλλοτριού- 
μενης έκτασης που καταρτίστηκε από την κατά Νόμο Επιτροπή. 


5. Την Η/1022/16.2.1987 (ΦΕΚ 84/1987 τ.β·) απόφαση του 
Πρωθυπουργού και του Υπουργού Εθνικής Παιδείας και Θρησκευμά¬ 
των, σχετικά με τις αρμοδιότητες του Υφυπουργού Εθνικής Παιδείας 
και Θρησκευμάτων, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 10ου Δημο¬ 
τικού Σχολείου Παλαιού Φαλήρου, έκτασης συνολικού εμβαδού 2.065 
Μ2 που βρίσκεται στη συμβολή των οδών Αρτέμιδας και Παρθενώνος 
της περιοχής του Δήμου Π. Φαλήρου και εικονίζεται με κλίμακα 1:500 
και με τα στοιχεία Α Β Γ Δ Α στο αριθ. 721/Δεκέμβριος 1986 
κτηματολογικό διάγραμμα - πίνακα του Α. Πανωλέσσου, το οποίο έχει 
θεωρήσει για τη Διεύθυνση Γηπέδων του Οργανισμού Σχολικών Κτι¬ 
ρίων ο τοπογράφος μηχανικός Γεώργιος Μορφόπουλος. 

Στην έκταση που απαλλστριώνεται προβάλλει δικαιώματα κυριότητας ο 
Νικόλαος Αμπατζής. 

Η απαλλοτρίωση κηρύσσεται υπέρ και με δαπάνη του Οργανισμού Σχολι¬ 
κών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Μαΐου 1987 
ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΚΩΝΣΤΑΝΤΙΝΙΔΗΣ 

-♦- 

( 2 ) 

Περίληψη της υπ’ αριθ. 16/1987 αποφάσεως του Κοινοτικού Συμβου¬ 
λίου της Κοινότητος Λιμνοχωρίου. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΛΙΜΝΟΧΩΡΙΟΥ 

Προκειμένου η Κοινότητα Λιμνοχωρίου της Επαρχίας Πατρών του 
Νομού Αχαΐας να αναγείρει Οικοδομή για την στέγαση Κοινοτικού 
Γραφείου, Πνευματικού Κέντρου και Κοινοτικής Βιβλιοθήκης, δια της 
υπ’ αριθ. 16/1987 αποφάσεως του Κοινοτικού Συμβουλίου, προβαίνει 
στην απαλλοτρίωση ενός οικοπέδου εμβαδού 184,80 μ2 ευρισκομένου 
στον Οικισμό Άνω Λιμνοχωρίου της Κοινότητος που ανήκει στους 
κληρονόμους Γεωργίου Ζερδεβά του Γεωργίου και συνορεύει με Κοινο¬ 
τικό δρόμο, Κοινοτικό Γ ραφείο. Δημοτικό Σχολείο, με οικόπεδο κληρο¬ 
νόμων Γεωργίου Ζερδεβά και οικόπεδο Γεωργίου Παρασκευοπούλου, 
το οποίο είναι το μοναδικό κατάλληλο για το σκοπό αυτό. 

Λιμνοχώρι 4η Μαΐου 1987 
Ο Πρόεδρος της Κοινότητας 
ΑΘΑΝΑΣΙΟΣ ΟΡΔΙΤΗΣ 


Αναγκαστική απαλλοτρίωση ακινήτου στην Κοινότητα Μπάφρας Ιωαννί- 
νων για την κατασκευή γέφυρας και διαπλάτυνση κοινοτικού δρόμου. 
Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΜΠΑΦΡΑΣ Ν. ΙΩΑΝΝΙΝΩΝ 

Με την υπ’ αριθ. 39/87 απόφαση του Κοινοτικού Συμβουλίου 
Μπάφρας που εκδόθηκε σύμφωνα με τις διατάξεις των άρθρων 243 

και 244 του Π.Δ. 76/85 κηρύχθηκε αναγκαστική απαλλοτρίωση 
σε έκταση 1000 τ.μ. προς 400 δρχ. το Μ 2 ιδιοκτησίας Ρήτα Ευαγ¬ 
γέλου υπέρ της Κοινότητας Μπάφρας για την κατασκευή γέφυρας 
και διαπλάτυνση κοινοτικού δρόμου. 

Μπάφρα, 12 Μαΐου 1987 
Ο Πρόεδρος 

ΙΩΑΝΝΗΣ Γ. ΝΑΒΡΟΤΖΟΓΛΟΪ 

-♦- 

(4) 

Περί κηρύξεως απαλλοτριώσεως ακινήτου, για τη δημιουργία Κοιν. 
Πλατείας στην Κοινότητα Καρυάς Ν. Κορινθίας. 

♦ Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΚΑΡΤΑΣ ΚΟΡΙΝΘΙΑΣ 

Με την υπ’ αριθ. 25/14.4.1987 απόφαση του Κοινοτικού Συμβου¬ 
λίου της Κοινότητας Καρυάς Κορινθίας, κηρύσσεται αναγκαστικώς 


απαλλοτριωτέα έκταση εμβαδού 267,67' τ.μ. ιδιοκτησίας Ελευθερίου 
Παν. Κορδαλή κατοίκου Μ.Σ. τρικάλων και Νέας Περάμου, κειμένη 
στον οικισμό ορεινή Κάρυά της Κοινότητας Καρυάς και στην τοποθεσία 
Τρανά Αλώνια, για λόγους δημοσία ωφελείας, ήτοι για την δημιουργία 
κοινοτικής πλατείας. 

Η ανωτέρω προς απαλλοτρίωση έκταση φανερώνεται με τα στοι¬ 
χεία Α Β Γ Δ Α στο από 13.4.1987 τοπογραφικό διάγραμμα του 
συντάξαντος Νικολάου Κακάβα και θεωρημένο από τον Προϊστά¬ 
μενο της Τ.Τ.Δ.Κ. Νομ. Κορινθίας. 

Κάρυά, 14 Μαΐου 1987 

Ο Πρόεδρος της Κοινότητας 
ΓΕΩΡΓ. ΑΝΔΡ1ΚΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 5 ) 

Έγκριση μεταφοράς συντελεστή δόμησης ακινήτου που βρίσκεται στον 
παραδοσιακό οικισμό Αγίου Γεωργίου Νηλείας επαρχίας Βόλου (Ν. Μα¬ 
γνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 880/1979 (ΦΕΚ 58/Α) και ειδικότερα το 
άρθρο 2. 

2. Τις διατάξεις του Π. Δ/τος 470/79 (ΦΕΚ 138/Α). 

3. Τις διατάξεις του Π. Δ/τος 510/1979 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

6. Την υπ’ αριθ. 6666/1986 πράξη συναίνεσης του Κωνσταντίνου 
Σταθόπουλου του Δημητρίου κατοίκου Αθηνών, οδός Κόνωνος αριθ. 
47-49, αποκλειστικού κυρίου του παρακάτω περιγραφομένου ακινήτου. 

7. Την υπ’ αριθ. 11899/1296/27.2.1987 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης. 

8. Την υπ’ αρ. 349/1986 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την κατόπιν αυτοψίας του Πολιτικού και Αγρονόμου Τοπογράφου 
Μηχανικού Νικολάου Βλασταρίδη επιβεβαίση των εμπλεκόμενων 
στον υπολογισμό του μεταφερομένου συντελεστή δόμησης στοιχείων 
του ακινήτου, που βρίσκεται στον οικισμό Αγίου Γεωργίου Νηλείας 
(Βόλου), (σχετ. υπ’ αριθ. 8290/19.1.1987 έγγραφο του Τμήματος 
Πολεοδομίας Ν. Μαγνησίας), με πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η μεταφορά του συντελεστή δόμησης του ακινήτου 
(βαρυνομένου), που βρίσκεται στον παραδοσιακό οικισμό «Άγιος 
Γεώργιος» (Νηλείας) (Ν. Μαγνησίας) και έχει χαρακτηρισθεί ως 
έργο τέχνης με την υπ' αριθ. Γ. 601/8648/9.6.1986 (ΦΕΚ 
540/Β) απόφαση της Υπουργού Πολιτισμού και του οποίου απο¬ 


κλειστικός κύριος είναι ο παραπάνω αϊτών τη μεταφορά του συντε¬ 
λεστή δόμησης, όπως το βαρυνόμενο ακίνητο φαίνεται’με στοιχεία 
Α, Β, Γ, Δ, Ε, Ζ, Η, Θ, I, Κ, Λ, Μ, Α στο σχετικό πρωτότυπο 
διάγραμμα σε κλίμακα 1:200, που έχει θεωρηθεί από τον Προϊ¬ 
στάμενο της Διεύθυνσης Πολεοδομικών Εφαρμογών με την υπ’ 
αριθ. 26226/1987 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 
α) Εμβαδόν οικοπέδου: 1617,00 τετρ. μέτρα, 
β) Ποσοστό κάλυψης 60%. 

γ) Συντελεστής δόμησης της περιοχής, βάσει του οποίου πραγματοποιεί¬ 
ται η μεταφορά 0,8. 

δ) Δομήσιμες επιφάνειες που αντιστοιχούν σ’ αυτό είναι: 

1617,00 X 0,8 = 1293,60 τετρ. μέτρα, 
ε) Δομημένη επιφάνεια 341,04 τετρ. μέτρα (113,68 τ.μ. υπογ. 
113,68 τ.μ. ισόγ. και 113,68 τ.μ. α' όροφο), 
στ) Μεταφερόμενη δομήσιμη επιφάνεια 1293,60-341,04= 
952,56 τ.μ. από την οποία τα 856,52 μ2 προέρχονται από το 
ισόγειο και τα 96,04 μ2 από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο όνομα 
του παραπάνω ιδιοκτήτη Κωνσταντίνου Σταθόπουλου για εμβαδόν 
952,56 τ.μ. (856,52 μ2 από ισόγειο και 96,04 μ2 απο ορόφους). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 15 Μαΐου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΤΟΠΟ ΓΡΑΦΙΚΟ ΔΙΑΓΡΑΜΜΑ 

( 6 ) 

Έγκριση πολεοδομικής μελέτης της περιοχής «Πλακούδα» του 
δήμου Περάματος (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4) και 43 (παρ. 10). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9. 

3. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 (παρ. 1 και 9). 

5. Την υπ’ αρ. 19658/841/14.4.83 απόφαση του Υπουργού Χωροτα¬ 
ξίας, Οικισμού και Περιβάλλοντος (ΦΕΚ 154/Δ/83 διόρθωση ΦΕΚ 
457/Δ/84), 

6. Την υπ’ αρ. 86722/3642/1986 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένης της περιοχής «Πλακούδα» του δήμου Περάματος (Αττικής)». 

7. Τις υπ’ αρ. 184/1985, 3/1986 και 39/1986 γνωμοδοτήσεις 
του Δημοτικού Συμβουλίου Περάματος. 

8. Την υπ’ αρ. 30/11.7.1986 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομού Αττικής. 

9. Την υπ’ αρ. 14/1987 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Πλακούδα» του 
δήμου Περάματος (Ν. Αττικής), που έχει χαρακτηρισθεί ως πυκνο- 
δομημένη με την υπ’ αρ. 86722/3642/1986 απόφαση του Υπουρ¬ 
γού Περιβάλλοντος, Χωροταξίας και Δημόσιων Έργων, με τον 
καθορισμό οικοδομήσιμων χώρων και χώρων στάθμευσης αυτοκι¬ 
νήτων (Ρ), όπως οι παραπάνω ρυθμίσεις φαίνονται στο σχετικό 
πρωτότυπο χρωματισμένο διάγραμμα σε κλίμακα 1:1000 που θεω¬ 
ρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αρ. 3085/1987 πράξη του και που συνοπτικό του 
αντίτυπο δημοσιεύεται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικάς 
κανονισμός της περιοχής «Πλακούδα» του δήμου Περάματος (Ν. Αττι¬ 
κής), της οποίας το πολεοδομικό σχέδιο εγκρίνεται με το άρθρο 1 του 
παρόντος. 

Άρθρο 3. 

1. Στους οικοδομήσιμους χώρους της παραπάνω περιοχής επιτρέπε¬ 
ται η χρήση αμιγούς κατοικίας όπως προσδιορίζεται από το άρθρο 
4 του Π. Δ/τος 81/80 (ΦΕΚ 27/Α). 

2. Τα εμπορικά καταστήματα που περιλαμβάνονται στην παραπάνω 
χρήση δεν μπορεί να έχουν επιφάνεια μεγαλύτερη των 80 μ2. 


Άρθρο 4. 

Στο πρόσωπο των οικοπέδων οικοδομημένων ή μη που βρίσκονται 
στα οικοδομικά τετράγωνα της περιοχής της οποίας εγκρίνεται το 
σχέδιο με το άρθρο 1 του παρόντος, επιβάλλεται προκήπιο πλάτους 
τριών (3) μέτρων, όπως φαίνεται στο ίδιο διάγραμμα. 

Άρθρο 5. 

Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: οκτώ (8) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα: 

α) Εφόσον κατά τη δημοσίευση του παρόντος διατάγματος έχουν: 
Ελάχιστο πρόωπο: έξι (6) μέτρα. 

Ελάχιστο εμβαδόν: εκατό (100) τ. μέτρα. 

β) Με όποιες διαστάσεις εμφανίζονται στην οριστική πράξη εφαρ¬ 
μογής της πολεοδομικής μελέτης. 

3. Επιπλέον των διατάξεων των παραγράφων 1 και 2 του παρόντος 
τα οικόπεδα θεωρούνται άρτια και οικοδομήσιμα εφόσον: α) μέσα 
στο οικοδομήσιμο τμήμα του οικοπέδου εγγράφεται κάτοψη κτιρίου 
με ελάχιστη επιφάνεια 50 μ2 και ελάχιστη διάσταση 5 μέτρα και 
β) δε δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π. Δ/τος «Καθορισμός ζώνης 
οικιστικού ελέγχου (Ζ.Ο.Ε.) και κατωτάτου ορίου κατάτμησης σε 
ολόκληρη την εκτός σχεδίου και εκτός ορίων οικισμών προϋφισταμέ- 
νων του 1923 περιοχή του Ν. Αττικής», (ΦΕΚ 284/Δ). 

4. Μέγιστο ποσοστό κάλυψης των οικοπέδων: εβδομήντα τοις 
εκατό (70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 
μ2 εφόσον η συνολική επιφάνεια ορόφων δεν υπερβαίνει τα 120 
μ2. Η εξαίρεση αυτή έχει εφαρμογή μόνο σε οικόπεδα που έχουν 
προκύψει από κατάτμηση μέχρι την 10.3.1982 αφού αφαιρεθεί το 
εμβαδρν της εισφοράς σε γη όπως καθορίζεται στο Ν. 1357/83. 

7. Μέγιστο επιτρεπόμενο ύψος των κτιρίων: οκτώ και μισό (8,50) μέτρα. 

8. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5) καθώς και η κατασκευή περιμετρικών εξωστών. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαρτίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. ΟΙΚ. 31844/1930 (7) 

Χαρακτηρισμός ως διατηρητέου του κτιρίου που βρίσκεται επί της 
οδού Ηρώων Πολυτεχνείου αρ. 43 στην πόλη των Χανιών 
Κρήτης, φερόμενου ως ιδιοκτησία Γ. Χαρκοφτάκη, Μ. Τζοτζο- 
λάκη, Θ. Μαυρομάτη, Εμ. Πιπεράκη και καθορισμός ειδικών 
όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 9.6.1986 αιτιολογική έκθεση και την από 5.5.1987 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 16.2.1987 απάντηση των Γεωργίου Χαρκοφτάκη, Μανώλη 
Τζοτζολάκη, Θεοδ. Μαυρομάτη, Εμμανουήλ Πιπεράκη, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Ηρώων Πολυτεχνείου αρ. 43 στην πόλη των Χανιών Κρήτης, 
φερόμενο ως ιδιοκτησία Γεωργίου Χαρκοφτάκη, Μανώλη Τζοτζολάκη, 
Θεοδ. Μαυρομάτη, Εμμανουήλ Πιπεράκη, όπως φαίνεται σημειωμένο 
στο σχετικό πρωτότυπο τοπογραφικό διάγραμμα σε κλίμακα 1:2000 


που θεωρήθηκε από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αρ. 31844/1987 πράξη του και που συνοπτικό 
ταυ αντίτυπο δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση του κτιρίου. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφο¬ 
ρούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό, στο εσωτερικό και 
τον περιβάλλοντα χώρο του διατηρητέου κτιρίου, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 18 Μαΐου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

